Komisijos reglamentas (EB) Nr. 387/2004
2004 m. kovo 1 d.
papildantis Reglamento (EB) Nr. 2400/96 dėl tam tikrų pavadinimų įtraukimo į "Saugomų kilmės vietos nuorodų ir saugomų geografinių nuorodų registrą" priedą (Arbroath Smokies)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1], ypač į jo 6 straipsnio 3 ir 4 dalis,
kadangi:
(1) Pagal Reglamento (EEB) Nr. 2081/92 5 straipsnį, Jungtinė Karalystė pateikė Komisijai paraišką užregistruoti "Arbroath Smokies" pavadinimą kaip geografinę nuorodą.
(2) Buvo atliktas anksčiau minėto reglamento 6 straipsnio 1 dalyje numatytas tyrimas ir buvo nustatyta, kad tyrimo duomenys atitiko reglamento reikalavimus, ypač ta prasme, kad buvo pateikti visi pagal 4 straipsnį reikalaujami aprašai.
(3) Paskelbusi paraišką dėl priede nurodyto pavadinimo Europos Sąjungos oficialiajame leidinyje [2], Komisija negavo minėto reglamento 7 straipsnyje numatytų įregistravimą užprotestuojančių pareiškimų.
(4) Todėl aptariamas pavadinimas turėtų būti įtrauktas į "Saugomų kilmės vietos nuorodų ir saugomų geografinių nuorodų registrą" ir atitinkamai naudotis saugomu geografinės nuorodos statusu Bendrijos lygmenyje.
(5) Šio reglamento priedo turinys papildo Reglamento (EB) Nr. 2400/96 [3] priedą,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytas pavadinimas yra įtraukiamas į Reglamento (EB) Nr. 2400/96 priedą ir įrašomas kaip saugoma geografinė nuoroda (SGN) į Reglamento (EEB) Nr. 2081/92 6 straipsnio 3 dalyje nurodytą "Saugomų kilmės vietos nuorodų ir saugomų geografinių nuorodų registrą".
2 straipsnis
Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 1 d.